 Proza - : - Cu tata de mihai nedelcu : - Cu tata de mihai nedelcu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fa... (Poezie) > Posta... (Proza) > inmormanta... (Proza) > Nora, soacra... (Proza) > seful meu ... (Proza) > Fenomenul... (Proza) > Marea... (Proza) > Romanii... (Proza) > Romania la... (Proza) > Fenomenul... (Proza) > Scrisoarea... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14035653 Cu_tata' > Vizionari: 1873 > Cu tata proza [ ] Colectia: texte umoristice - - - - - - - - - - - - - - - - - - - - - - - - - de mihai nedelcu [pieijdi ] 2013-09-15 | | Am venit la tata, la mormant. N-am mai fost demult si mama imi reproseaza asta, chiar daca nu prin viu grai. E tot o treaba in jurul lespezilor, smulge cu profesionalism buruienile, uda florile, curata betonul cu o perie de sarma, apoi cu o maturica. Mie mi-a dat o sapa straveche, cu partea metalica ruginita si tocita, ca sa plivesc. Alaltaieri am incheiat o aplicatie in C++ care optimizeaza utilizarea simultana a 48 de procesoare dintr-un super-computer de la institut. Astazi zdrobesc cu sapa niste plante firave care nu mi-au facut nici un rau. Din cand in cand mama se lamenteaza: "Ce bine traim noi si el sta aici in pamant de 11 ani...". Apoi isi da replica resemnata "Ei, dar ce putem noi face?...". si tot ea isi raspunde cu un dezolant "Nimic...nimic." Nu intervin desi am cateva idei, de pilda am putea sta la umbra. E un soare de vara canicular care ma stoarce ca pe-un mop, asa ca in clipa de fata nu vad unde traim noi asa de bine. in plus, eu nu cred ca tata sta aici, aici stau niste oase si un costum putrezit. Tata s-a dus. Totusi imi dau seama ca nu-i momentul pentru idei revolutionare si nici pentru sesizari pragmatice asa ca plivesc inainte si asud constiincios. O musca mare mi se asaza pe podul palmei si ma inteapa. Exact de o cicatrice din copilarie, ceea ce-mi declanseaza pe langa durerea considerabila, o mica amintire. La sapte ani eram cel mai destoinic asistent al tatalui meu, inginer constructor la serviciu si inginer instalator, mecanic si electrician acasa. in momentul cand ceva nu functiona ireprosabil conform parametrilor de fabricatie, echipa noastra intervenea prompt. Apoi mama chema un domn care repara in cateva ore toate interventiile noastre de o saptamana. Apoi parintii erau tristi cateva zile, iar eu nu mai primeam inghetata sau bomboane. Cand a inceput sa zumzaie usor primul nostru radio, mama era la lucru. Tata m-a chemat de urgenta si m-a asezat la dreapta sa. Apoi a pus veioza in stanga si mi-a indreptat-o in ochi. Eu am lacrimat constiincios, dar n-am protestat verbal deoarece regula de aur era sa nu ma smiorcai la o treaba de barbat. A scos din debara toate sculele dedicate reparatiilor domestice si le-a insirat pe masa: surubelnite, chei franceze, ciocan de lipit, lita, fire, cabluri, ciocane, clesti, banda adeziva, prenadez si un ampermetru. Apoi m-a urecheat ca sa nu ma mai joc cu ampermetrul ca i-l dereglez, si m-a trimis dupa un voltmetru la vecinul de la etajul patru. Eu n-am inteles bine ce trebuie sa aduc, dar am descris cu lux de amanunte dispozitivul cu pricina, doamnei care mi-a deschis, si pe data m-am intors cu un cantar de bucatarie, marca Balanta. Pe vremea aceea Balanta Sibiu facea cantare foarte bune. Tata a dat din mana dezamagit, dar mai tarziu a pus pe cantar o lubenita mare si pe data s-a luminat la fata "Am stiut ca m-au inselat la piata, oltenii astia s-au smecherit." Apoi s-a pus pe lucru. A desfacut radioul in bucatele si intre timp m-a initiat in tainele electricitatii. Cum poti freca un liniar de plastic de ceafa si apoi ridici cu el bucatele de hartie, ce este curentul, electromagnetismul, cine a fost Faraday, Maxwell, asta e o bobina. Apoi a trecut la undele radio care pesemne sunt mult mai periculoase pentru ca s-a intrerupt brusc din expunere, a scuturat puternic din maini si era cat pe aici sa scape o vorba urata pentru care mama l-ar fi certat foarte mult. Apoi m-a intrebat pe un ton ridicat de ce n-am scos aparatul din priza, lucru pe care si un copil ar trebui sa-l stie. A baut un pahar mare de vin si ne-am reluat activitatea. Eu incercam mereu sa-l ajut, l-am rugat sa ma lase sa-i tin surubelele de la carcasa dar nu mi-a dat voie, pe motiv ca sunt neatent, i le pierd si apoi vad eu. Nu, mai bine sa-i dau ustensilele atunci cand mi le cere. Dar acestea erau in capatul opus al mesei. M-a mutat atunci la stanga lui, lucru care m-a bucurat pentru ca acum eram in spatele veiozei, in intuneric si asta imi dadea un aer misterios. Plus ca vedeam ce se intampla. Punctul culminant a fost cand mi-a spus sa tin un fir subtire cu mana dreapta in asa fel incat sa faca contact cu o placuta. Am tinut cat am putut de bine si tata a luat ciocanul de lipit, a venit cu un alt fir pe care a inceput sa-l topeasca pe placuta. Eram asa de fericit! Nu-mi puteam desprinde ochii de la picatura stralucitoare de lichid metalic. Mana mi-a tremurat de emotie si firul s-a desprins. Tata m-a intrebat daca iau situatia in serios sau mi-am propus astazi sa-l enervez cu orice pret. L-am asigurat de tot interesul meu si i-am jurat ca n-am vrut. Tata a reluat operatiunea si de data asta firul a fost lipit cu succes. Mi-a spus sa iau mana, a incercat firul, a zis "Bravo copile!", a dat sa-si mai puna un pahar de vin si intre timp a lasat ciocanul de lipit cu varful incins pe mana mea. Am urlat. El s-a speriat si a varsat paharul. Eu ma tineam de mana si ma concentram la urmatoarea dilema: s-a incheiat oare reparatia si ma pot exterioriza in voie, sau inca iau parte la o treaba de barbat? Tata s-a grabit sa ma asigure ca suntem foarte departe de finalizare. M-a dus imediat la chiuveta si mi-a spalat mana. Eu iar am urlat. Atunci s-a frecat pe cap si a hotarat ca trebuie pus ceva pe rana ca sa nu se infecteze. S-a uitat in camara unde a gasit o sticla cu ulei de floarea soarelui. A aplicat delicat cateva picaturi si m-a pus sa presez peste ele un servetel. Efectul placebo a functionat cateva secunde si m-am simtit ceva mai bine, dar apoi uleiul mi-a intetit arsura, ba chiar am simtit un vag miros de sorici parlit. Tata a concluzionat ca nu e mare lucru si daca nu-i spun mamei imi va cumpara niste dulciuri, lucru care stiu sigur ca nu l-a facut. E drept ca nici nu am avut ocazia sa tainuiesc prea mult fapta, mama a venit la cateva minute dupa incident si desi era foarte obosita de la munca, a priceput totul din prima clipa. Asta nu pentru ca ar fi ea mare detectiv, ci pentru ca noi furnizam indicii cu ghiotura: in vreme ce tata s-a repezit sa o sarute, incantat la culme de intoarcerea ei acasa, eu ma schimonoseam la ea si-i tot spuneam ca n-am patit nimic. Ca urmare tata a primit mai mult decat un pupici, a primit o lectie gratuita de medicina generala. Oricine stie ca pe rana se pune spirt sanitar daca vrei sa dezinfectezi, sau ceai de galbenele, nu ulei in care se frige de regula carnea. Tata i-a recunoscut logica, dar nu a fost de acord cu celelalte observatii care contineau termenii "inconstient", "denaturat" si "esti mai rau ca un copil". Paharul de vin varsat pe masa nu a intarit cu nimic pledoaria apararii. Neinteles de propria familie, s-a apucat in tacere sa monteze la loc radioul, piesa cu piesa. M-a intrebat doar in soapta daca n-am vazut niste surubele pentru carcasa. S-a descurcat si fara. Radioul a functionat impecabil, dar numai a doua zi dupa-amiaza, dupa ce l-a dus in oras ca sa-l arate unui domn. Mama l-a certat din nou, intrebandu-l pentru a suta oara de ce nu renunta o data la prostiile astea si nu lasa aparatele in pace daca n-au nimic? Radioul mergea foarte bine, ce i-a casunat pe el? Tata era binedispus acum, mi-a zambit pe ascuns si nu a mai comentat nimic. La fel il dascalea la fiecare Craciun, de ce nu rezolva problema instalatiei electrice de brad, ce-i trebuie sa o tot repare, e clar ca trebuie aruncata si luata alta. stia cate beculete a ars de pomana? si ca de fiecare Craciun, la noi in casa merg numai 5 beculete din 12 si ca un facut, tocmai cele din spatele pomului? Nu mai vorbim de televizor. O dunga mica in partea de sus si dumnealui trebuie sa-si bage nasul. L-a stricat complet de sase ori. Nu poate sta locului, domnule, e nemaipomenit! Una-doua sa puna mana, mai rau ca un copil. in prezent iar il cearta, nu e multumita nici ca a stat nemiscat in ultimii 11 ani si nu a mai atins nimic. Dar nu mai e tonul de atunci, e o cearta linistita, aproape o mangaiere. "Stai acolo cu mama, cu tata, v-ati dus si eu am ramas sa va ingrijesc florile..." Ma sprijin in sapa si dau sa o inveselesc putin: "Mai stii mama cum m-a ars tata cu ciocanul de lipit?". Se uita la mine de parca acum am venit. O pufneste rasul. "Hai ca ai obosit copile, e foarte bine cat ai lucrat. Mergem." O iau inainte in cautarea umbrei si o astept la masina. Ea ramane intotdeauna cateva minute in plus, cu singuratatea si cu mortii. Cand in sfarsit apare, nu mai are nici un zambet pe fata. Ma cuprinde mila si incerc sa o ajut. "Mai stii mama..." "Ce sa tot stiu, stiu ca mi-ai taiat un trandafir cu sapa! Nu-ti pot da nimic de facut pe lumea asta. Da-i drumul si taci! Asa un trandafir frumos, rosu-portocaliu, facea niste flori cat palma..." si ma bombaneste tot drumul pana acasa. Eu tac si ma prefac foarte serios la volan. Nu e usor, il aud intruna pe tata cum chicoteste. Mai rau ca un copil. | index 'pageview'); 